Source: https://bihorstiri.ro/campionii-de-la-csm-csu-oradea-s-au-intarit-cu-sarbii-dragan-zekovic-si-pavle-reljic/
Timestamp: 2018-12-19 06:08:30+00:00

Document:
BihorStiri.ro Campionii de la CSM CSU Oradea s-au întărit cu sârbii Dragan Zekovic și Pavle Reljic - BihorStiri.ro
nov. 13, 2018 Pop Florin Actualitate, Baschet 0 196 vizualizari
Formația bihoreană de baschet masculin CSM CSU Oradea s-a întărit, după ce marți a transferat doi jucători sârbi. Este vorba despre Dragan Zekovic și Pavle Reljic.
În vârstă de 31 ani, Zekovic este jucător de pozițiile 4-5 și a mai jucat în România la echipele CSU Asesoft Ploiești și CSM Steaua EximBank București.
În sezonul precedent, el a evoluat în 30 meciuri și a avut medii statistice de 15.5 puncte, 5.4 recuperări și 1.7 pase decisive pentru 17.9 la eficiență.
Celălalt baschetbalist sârb transferat de CSM CSU Oradea, marți, Pavle Reljic are 25 ani, este înalt de 1.94 metri, cântărește 80 kilograme și evoluează în principal la poziția 2. „El este un bun purtător de minge, astfel încât a fost utilizat de-a lungul timpului și la poziția 1”, după cum informează clubul orădean.
De-a lungul carierei, Reljic a evoluat în Serbia, Liga Adriatică, Bosnia-Herțegovina și România.
În țara nostră, el a jucat la Timișoara, la echipele Timba și BC.
Atât Zekovic, cât și Reljic vor ajunge la Oradea în cursul zilei de miercuri, când vor asista la meciul dintre CSM CSU Oradea și ZZ Leiden, din cadrul etapei a 5-a a FIBA Europe Cup.
baschet, csm oradea, jucatori sarbi
Oradea se pregătește deja de sărbători Bihoreanul bănuit că ar fi tâlhărit o femeie în propria curte a fost prins și arestat

References: CSM 
 CSM 
 CSM 
 CSM 
 CSM 
 csm